AIŠKINAMASIS RAŠTAS

Dėl finansinio prisidėjimo prie planuojamų įgyvendinti projektų

1. **Parengto tarybos sprendimo projekto tikslai ir uždaviniai**

Valstybės įmonė Lietuvos automobilių kelių direkcija (toliau – Kelių direkcija), atsižvelgdama į š. m. rugsėjo 7 d. bendrame pasitarime su Molėtų rajono savivaldybės meru svarstytus klausimus ir Molėtų rajono savivaldybės mero 2020 m. rugsėjo 25 d. rašte Nr. B22-1865 „Dėl Molėtų rajono savivaldybėje planuojamų įgyvendinti projektų“ pateiktą informaciją, pateikė derinimui bendradarbiavimo sutarties dėl pėsčiųjų perėjų sutvarkymo projektą (toliau – Bendradarbiavimo sutartis) (sutarties projektas pridedamas). Planuojamos sutvarkyti Vilniaus gatvės (3 vnt.) ir Inturkės gatvės (2 vnt.) pėsčiųjų perėjos.

Bendradarbiavimo sutarties 9.1. punkte numatytas vienas iš Savivaldybės įsipareigojimų -prisidėti prie projekto finansavimo iš Molėtų rajono savivaldybės biudžeto, skiriant 20 (dvidešimt) proc. projekto statybos darbų išlaidoms apmokėti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas

Lietuvos Respublikos kelių įstatymas

**3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Įgyvendinus projektą bus įdiegtos eismo saugumo priemonės padėsiančios užtikrinti pėsčiųjų saugumą perėjose.

Neigiamų pasekmių nebus.

**4. Priemonės sprendimui įgyvendinti**

Savivaldybės tarybai priėmus sprendimą bus pasirašyta Bendradarbiavimo sutartis su Kelių direkcija.

**5. Lėšų poreikis ir jų šaltiniai**

Savivaldybės biudžeto lėšos: projektų parengimo išlaidos ir 20 proc. Statybos darbų kofinansavimo išlaidos.

**6. Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius- projektavimo paslaugos, 2021 m.

Kelių direkcija - projekto statybos darbai, 2022 m. (Kelių direkcijai neturint pakankamo finansavimo, 2023 m.)